Diari Oficial de la Generalitat Valenciana


Sumari del DOGV 6157, del 02-12-2009 (2009/13999)

Notificació de la informació prèvia en relació amb l'inici del procediment de regularització registral o d'extinció de la Fundación Mundo España Fundación de la Comunidad Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13569


Data del document
:   09-11-2009

Organisme emissor
:   Conselleria de Justícia i Administracions Públiques

Tipus de document
:   Edicte

Notificació de la informació prèvia en relació amb l'inici del procediment de regularització registral o d'extinció de la Fundación Mundo España Fundación de la Comunidad Valenciana. [2009/13030]  
Per acord de la secretària autonòmica de Justícia, de data 30 de març de 2009, s'ha disposat l'obertura d'un període d'informació prèvia, en relació amb els aspectes que tot seguit s'exposen.  
A la vista de les dades que es troben en poder del Registre de Fundacions de la Comunitat Valenciana, es desprén que la Fundación Mundo España Fundación de la Comunidad Valenciana, no ha presentat comptes ni pressupostos econòmics anuals des de l'any 2000. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol i la Llei 50/2002, de 26 de desembre, de Fundacions.  
Tampoc no consta cap sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'aquesta.  
Les esmentades omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar-ne la situació, o, si és procedent, sol·licitar la seua extinció d'acord amb allò que ha establit la normativa; i podrà, si no n'hi ha, instar el Protectorat la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedeix la seua publicació en el Diari Oficial de la Comunitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'indica a l'interessat, a l'efecte del seu coneixement íntegre i constància d'aquesta, que podrà personar-se en el termini de deu dies, comptadors des de l'endemà de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'Ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Avellanes, núm. 14 - planta baixa de València.   
Així mateix, es concedeix un termini de quinze dies, comptadors a partir de l'endemà de la present publicació o de la personació, si fa al cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puguen al·legar i presentar els documents o justificacions que s'estime convenient.  
Interessat: Fundación Mundo España Fundación de la Comunidad Valenciana.  
Últim domicili conegut: Avinguda del Regne de València, núm. 17 - baix CP 46020 - València.  
Acte: informació prèvia, en relació amb l'inici del procediment de regularització registral o d'extinció de la Fundació.  
València, 9 de novembre de 2009.- La secretària autonòmica de Justícia: Patricia Montagud Alario.